Σωτήρης Δανέζης

Ο Σωτήρης Δανέζης είναι δημοσιογράφος και σύμβουλος επικοινωνίας. Είναι γνωστός πολεμικός ανταποκριτής και δημιουργός ντοκιμαντέρ της ελληνικής τηλεόρασης. Από τον Οκτώβριο του 2018 συνεργάζεται με τον τηλεοπτικό σταθμό OPEN, ως σχολιαστής διεθνών θεμάτων και αρθρογραφεί στις εφημερίδες Ημερησία και Έθνος. Έχει ιδρύσει την Danezis Stories, η οποία προσφέρει υπηρεσίες Στρατηγικής Επικοινωνίας, Marketing και Δημιουργίας Περιεχομένου σε επιχειρήσεις, οργανώσεις, ιδρύματα, δημόσιους και ιδιωτικούς φορείς.

 Ο Σωτήρης Δανέζης γεννήθηκε και μεγάλωσε στη Σάμο. Σπούδασε δημοσιογραφία στο University of the Arts London και στο London College of Communication. Σε νεαρή ηλικία άρχισε να εργάζεται σε ιδιωτικούς ραδιοφωνικούς σταθμούς στη σύνταξη και την εκφώνηση ειδήσεων. Μετά το πέρας των σπουδών του επέστρεψε στην Αθήνα και ξεκίνησε να εργάζεται στο ραδιόφωνο και την τηλεόραση του ΣΚΑΙ. Έκανε καριέρα ως πολεμικός ανταποκριτής και δημιουργός δύο δημοφιλών σειρών ντοκιμαντέρ της ελληνικής τηλεόρασης με ιστορικά, πολιτικά, κοινωνικά, ανθρωπολογικά και ειδησεογραφικά θέματα: της «Εμπόλεμης Ζώνης», η οποία αριθμεί 83 επεισόδια με αποστολές και γυρίσματα σε διάφορες χώρες του κόσμου και της σειράς «Ορίζοντας», με 21 τηλεοπτικά ντοκιμαντέρ που γυρίστηκαν κυρίως στην Ελλάδα. Οι δύο σειρές προβάλλονταν στην prime time ζώνη του τηλεοπτικού σταθμού Mega Channel από το 2003 μέχρι και το 2016, όταν τερματίστηκε η λειτουργία του Tμήματος Eιδήσεων και Eνημέρωσης του σταθμού. Τα ντοκιμαντέρ του έχουν καταγράψει υψηλή τηλεθέαση αποσπώντας θετικές κριτικές από το σύνολο του Τύπου τόσο για το ποιοτικό αποτέλεσμα επί της οθόνης όσο και για την αποκαλυπτική δημοσιογραφική έρευνα. Οι φίλοι της σειράς ξεχωρίζουν τα ντοκιμαντέρ: "Οι Ιππότες της Κου Κλουξ Κλαν", που προβλήθηκε στη Γαλλία από το Planete+ του δικτύου Canal Plus, "Η Παράσταση" που γυρίστηκε στην απομονωμένη Βόρεια Κορέα, "Γκαετάνο Γκράντο: Γεννημένος Μαφιόζος" με την προσωπογραφία του νεαρότερου εκτελεστή στην ιστορία της Σικελικής Μαφίας, της Κόζα Νόστρα, "Το Τέλος της Σιωπής" με μια αποκαλυπτική έρευνα για τα σκάνδαλα σεξουαλικής κακοποίησης στους κόλπους της Ρωμαιοκαθολικής Εκκλησίας και αποκλειστική συνέντευξη της Ιρλανδής τραγουδοποιού Sinead O' Conor, "Kursk" με θέμα την τραγωδία του ρωσικού πυρηνοκίνητου υποβρυχίου Κουρσκ, "Στρατιώτες Δίχως Όνομα" με συνέντευξη ηγετικού στελέχους των χάκερ ακτιβιστών "Anonymous", αλλά και τα ιστορικά ντοκιμαντέρ "Ο Σωματοφύλακας του Χίτλερ", "Το Μυστήριο του Περλ Χαρμπόρ", "Η Δοκιμή", με συνεντεύξεις επιζώντων από την ρίψη της ατομικής βόμβας στη Χιροσίμα και "Οι Κόκκινοι" με θέμα την αιματοβαμμένη ιστορία των Ερυθρών Χμερ στην Καμπότζη και μια σπάνια συνέντευξη του Nuon Chea, του επονομαζόμενου "Αδελφού Νο2", του υπαρχηγού του καθεστώτος που εγκαθίδρυσε ο Πολ Ποτ. Από τη σειρά «Ορίζοντας» προκάλεσαν αίσθηση τα ντοκιμαντέρ: "Οι Εγκλωβισμένοι", στο οποίο αποτυπώνεται με κινηματογραφικό τρόπο το δράμα των χιλιάδων προσφύγων που βρέθηκαν το 2016 στην Ειδομένη του νομού Κιλκίς, "Το γονίδιο του Τζόγου" με μοναδικές μαρτυρίες και γυρίσματα στο εσωτερικό ενός καζίνο, το "Τανγκό για μια Ψήφο" για τις ρουσφετολογικές πρακτικές στην Ελλάδα, το ντοκιμαντέρ "Γεννημένοι Δεύτεροι Φορά" με συγκλονιστικές συνεντεύξεις τεσσάρων ανθρώπων που συνάντησαν τον θάνατο και τον "ξεγέλασαν" και το "Μεγάλο Ξεπούλημα" που παρουσιάζει ιστορίες από την εκποίηση του πλούτου της μεσαίας τάξης στα χρόνια της οικονομικής κρίσης. Από τον Ιανουάριο του 1994 έως τον Δεκέμβριο του 1999 εργάστηκε ως δημοσιογράφος και παρουσιαστής στα δελτία ειδήσεων του τηλεοπτικού σταθμού ΣΚΑΙ, o οποίος μετονομάστηκε σε Alpha TV το 1999. Τον Ιανουάριο του 2000 ξεκίνησε μια μακρόχρονη δημοσιογραφική πορεία στο Mega Channel. Tρία χρόνια αργότερα δημιούργησε τη μηνιαία σειρά διεθνών ντοκιμαντέρ «Εμπόλεμη Ζώνη», με την οποία καθιερώθηκε στο χώρο της έρευνας διεθνών θεμάτων και της οπτικοακουστικής αφήγησης. Ο χαρακτηριστικός τρόπος παρουσίασης των ιστοριών του συνεχίστηκε και στην σειρά «Ορίζοντας», η οποία έκανε πρεμιέρα τον Μάρτιο του 2015 . Κατά τη διάρκεια της καριέρας του έχει βρεθεί στα πιο «θερμά» σημεία του πλανήτη, σε περιοχές που σημαδεύτηκαν από πολιτικές αναταραχές και ανθρωπιστικές κρίσεις και σε περισσότερες από 80 χώρες του κόσμου: από την απομονωμένη Βόρεια Κορέα, το Νεπάλ, τη Μιανμάρ, την Αϊτή, το Βιετνάμ, την Καμπότζη και τα νησιά Φώκλαντς, ως την Ιαπωνία, τη Σομαλία, τη Σιέρα Λεόνε, το Κονγκό, τη Ρουάντα, το Ιράν, το Ελ Σαλβαδόρ, την Κολομβία και τις περιοχές του Αμαζονίου, της Σαχάρας και της Αλάσκας. Ως πολεμικός ανταποκριτής έχει καλύψει, με πολλαπλές αποστολές, την κρίση των παρατραπεζών στην Αλβανία (1997), τους Νατοϊκούς βομβαρδισμούς στο Κόσοβο (1999), τους πολέμους στο Αφγανιστάν (2001) και στο Ιράκ (2003), όπου και παρέμεινε επί 78 μέρες παρά τις πιέσεις για αποχώρηση των Ελλήνων δημοσιογράφων, καταγράφοντας την πτώση της Βαγδάτης και του καθεστώτος του Σαντάμ Χουσεΐν. Το 2006 έγινε ο πρώτος Έλληνας δημοσιογράφος που ενσωματώθηκε σε μάχιμη μονάδα του αμερικανικού στρατού. Κατά τη διάρκεια της παραμονής του σε προκεχωρημένο φυλάκιο της 10th Mountain Division και ανήμερα της 5ης επετείου από την 11η Σεπτεμβρίου, έπεσε σε ενέδρα των Ταλιμπάν, στην επαρχία Γκάζνι του Αφγανιστάν. Το 2011 κάλυψε τον εμφύλιο στη Λιβύη με δύο δημοσιογραφικές αποστολές: αρχικά βρέθηκε στον ξεσηκωμό και στα γεγονότα της Βεγγάζης (ως το πρώτο ελληνικό τηλεοπτικό συνεργείο που έφθασε στην ανατολική Λιβύη) και ακολούθησε την προέλαση των αντικαθεστωτικών δυνάμεων προς την πόλη Σύρτη. Με τον εικονολήπτη Άρη Βιτάλη, τον μεταφραστή και τον οδηγό του, έγιναν στόχος ενός μαχητικού αεροσκάφους. Η βόμβα έπεσε μερικές δεκάδες μέτρα μακριά. Είκοσι μέρες αργότερα επέστρεψε στην Αθήνα και ταξίδεψε στην πρωτεύουσα της Λιβύης, Τρίπολη, απ’ όπου μετέδωσε τις τελευταίες ημέρες του καθεστώτος Καντάφι. Το 2013 ήταν ο απεσταλμένος του Mega στην κρίση της Κριμαίας και στις πολεμικές συγκρούσεις που ξέσπασαν, λίγους μήνες αργότερα, στο μέτωπο της ανατολικής Ουκρανίας. Με τις ανταποκρίσεις του "σφράγισε" μεγάλα διεθνή γεγονότα, όπως τις τρομοκρατικές επιθέσεις της 11ης Σεπτεμβρίου στις ΗΠΑ (2001), την τραγωδία από το φονικό τσουνάμι στην νοτιοανατολική Ασία (2004) και τον τυφώνα "Κατρίνα" στη Νέα Ορλεάνη των ΗΠΑ (2005), τις τρομοκρατικές επιθέσεις στο Παρίσι (2015) και στις Βρυξέλλες (2016), τις διαδηλώσεις κατά των G8 στη Γένοβα (2001) και τον καταστροφικό σεισμό στην Αϊτή (2010), όπου εντόπισε εγκλωβισμένο στα ερείπια ενός κτιρίου, έντεκα μέρες μετά τον σεισμό, τον 22χρονο Wismond Exantus, συμβάλλοντας καθοριστικά στην ανέλπιστη διάσωσή του, μια είδηση που έκανε τον γύρο του κόσμου.To πρώτο του δελτίο Ειδήσεων ως παρουσιαστής ήταν το 1996 στον τηλεοπτικό σταθμό ΣΚΑΙ. Στο Mega παρουσίαζε, επί σειρά ετών, νυχτερινά δελτία και τις διεθνείς ειδήσεις στο κεντρικό δελτίο του σταθμού, ενώ έφθασε μέχρι και τη θέση του κεντρικού παρουσιαστή στα Γεγονότα στις 20.00, έναν ρόλο για τον οποίο απέσπασε θετικά σχόλια και κριτικές. Το 2013 ανέλαβε να δημιουργήσει στην Ελλάδα την ιστοσελίδα FortuneGreece.com, του γνωστού αμερικανικού επιχειρηματικού περιοδικού “FORTUNE”, την οποία διηύθυνε έως το 2015. Τον Οκτώβριο του 2018 εντάχθηκε στο δημοσιογραφικό δυναμικό του ενημερωτικού τομέα του τηλεοπτικού σταθμού Open Beyond, ως επικεφαλής του Τμήματος Διεθνών Ειδήσεων και στη συνέχεια ως σχολιαστής διεθνών ειδήσεων. Τον Μάιο του 2019, ενόψει Ευρωεκλογών, παρουσίασε την ενημερωτική εκπομπή "Η Ώρα της Ευρώπης" και έκανε την παραγωγή στη σειρά "Η Ευρώπη για Μένα" με συνεντεύξεις προσωπικοτήτων και τις προσδοκίες τους από την ενωμένη Ευρώπη. Τον Φεβρουάριο του 2022, ταξίδεψε στο Κίεβο και στη Μαριούπολη για να καλύψει τη ρωσική εισβολή και τον πόλεμο στην Ουκρανία. Βρέθηκε στο κονβόι της ελληνικής διπλωματικής αποστολής με τους τελευταίους Έλληνες δημοσιογράφους που βγήκαν από τη Μαριούπολη πριν ξεσπάσουν μάχες στον αστικό ιστό. Το κονβόι αντιμετώπισε τις κάννες ρωσικών αρμάτων μάχης σε μπλόκο του ρωσικού στρατού και αργότερα δέχτηκε πυρά από αγνώστους καθώς διέσχιζε την εμπόλεμη ζώνη της Ουκρανίας. Το 2008 του απονεμήθηκε από τον Πρόεδρο της Δημοκρατίας το βραβείο του Ιδρύματος Προαγωγής Δημοσιογραφίας Αθανάσιου Μπότση. Στα τηλεοπτικά βραβεία «Πρόσωπα 2007» απέσπασε το βραβείο για το «Καλύτερο Δημοσιογραφικό Ρεπορτάζ» για την αποστολή του στο Αφγανιστάν, πέντε χρόνια μετά την 11η Σεπτεμβρίου. Έχει σειρά τιμητικών διακρίσεων από την ΕΣΗΕΑ, τον Δήμο Αθηναίων, τον Δήμο Θεσσαλονίκης, τους Γιατρούς του Κόσμου, συλλόγους και οργανώσεις. Τον Σεπτέμβρη του 2007, το ντοκιμαντέρ του «Οogruk Σημαίνει Πετρέλαιο» προβλήθηκε στο Φεστιβάλ Κινηματογράφου της Αθήνας, «Νύχτες Πρεμιέρας». Τον Μάρτιο του 2008, το 10ο Διεθνές Φεστιβάλ Ντοκιμαντέρ Θεσσαλονίκης «Εικόνες του 21ου Αιώνα» τίμησε τον Σωτήρη Δανέζη με ένα ειδικό αφιέρωμα και την προβολή δέκα ντοκιμαντέρ της «Εμπόλεμης Ζώνης» στις κινηματογραφικές αίθουσες. Την ίδια περίοδο πραγματοποίησε το εργαστήρι με τίτλο "Guerilla Filming - Επικίνδυνες Αποστολές". Το 2007 και το 2008 δύο ντοκιμαντέρ της «Εμπόλεμης Ζώνης» είχαν επιλεγεί, για πρώτη φορά, στο επίσημο πρόγραμμα του ίδιου θεσμού. Το 2009 το ντοκιμαντέρ του "Κανούν - Ο Νόμος της Τιμής και του Αίματος" επελέγη στο Διεθνές Διαγωνιστικό Τμήμα του FIPA, ενός από τα σημαντικότερα φεστιβάλ οπτικοακουστικών προγραμμάτων στην Ευρώπη. Το 2023 δύο ντοκιμαντέρ σε σκηνοθεσία του Σωτήρη Δανέζη και εκτέλεση παραγωγής της Danezis Stories κάνουν πρεμιέρα στο 25ο Διεθνές Φεστιβάλ Ντοκιμαντέρ Θεσσαλονίκης. To μεγάλου μήκους "Roofless Dreams" που υλοποιήθηκε με την υποστήριξη του “ΤΙΜΑ Κοινωφελούς Ιδρύματος”, καταγράφει επί ένα χρόνο τις ιστορίες πέντε πρωταγωνιστών της επιβίωσης, οι οποίοι ζουν σε καθεστώς αστεγίας και εστιάζει στις προσπάθειες της ΑΜΚΕ “Emfasis” να τους στηρίξει και να τους κρατήσει στη ζωή κάτω από αντίξοες συνθήκες. Το "Fishing for Litter" που υλοποιήθηκε με την υποστήριξη του Κοινωφελούς Ιδρύματος Αθανάσιος Κ. Λασκαρίδης, ακολουθεί τέσσερις έμπειρους αλιείς με τις μηχανότρατές τους από τα λιμάνια της Καβάλας, της Σάμου, της Χίου και της Λέσβου. Μαζί με άλλους 36 καπετάνιους αλιευτικών σκαφών συμμετέχουν στο πρόγραμμα «Ψαρεύοντας Απορρίμματα» του Κοινωφελούς Ιδρύματος Αθανάσιος Κ. Λασκαρίδης, που έχει ως στόχο να συνδράμει την επιστημονική έρευνα, να ευαισθητοποιήσει την αλιευτική βιομηχανία και να προωθήσει αλλαγές στις πρακτικές διαχείρισης των απορριμμάτων της. Ο Σωτήρης Δανέζης ασχολείται με πάθος με τη φωτογραφία έχοντας πραγματοποιήσει τρεις ατομικές εκθέσεις και συμμετέχοντας σε πολλές ομαδικές. Το 2009, το Μουσείο Κυκλαδικής Τέχνης στην Αθήνα, φιλοξένησε την έκθεση του «Ένας Σύνθετος Κόσμος». Το 2008, είχε πραγματοποιήσει την πρώτη του έκθεση με τίτλο «Ένα Δευτερόλεπτο Σιωπής», στο Μουσείο Φωτογραφίας Θεσσαλονίκης, ένα χρόνο νωρίτερα. Τον Απρίλιο του 2022, παρουσίασε την τρίτη έκθεσή του με τίτλο "Non-Returns". Ήταν μία συμπαραγωγή του Δήμου Πειραιά, της Δημοτικής Πινακοθήκης του Δήμου Πειραιά και του Εργαστηρίου Φιλοσοφίας και Φωτογραφίας, με χορηγό Τεχνολογίας την LG OLED TV και χορηγό Επικοινωνίας την Danezis Stories. Η έκθεση περιελάμβανε περισσότερα από 300 φωτογραφικά έργα, εγκαταστάσεις, προβολές και στιγμιότυπα από τα ντοκιμαντέρ του. Στον χώρο εκτέθηκαν, για πρώτη φορά, προσωπικά αντικείμενα τα οποία έφερε μαζί του, πίσω στην Ελλάδα, ως ενθύμια-ίχνη των αποστολών που πραγματοποίησε και των ιστοριών που κατέγραψε. Το σύνολο του φωτογραφικού έργου δημιουργήθηκε παράλληλα και κατά τη διάρκεια των δημοσιογραφικών αποστολών και των γυρισμάτων του σε περισσότερες από 80 χώρες του κόσμου. Τον Νοέμβρη του 2019 συμμετείχε ως ένας από τους βασικούς ομιλητές στο "Journalists Field Safety" Training School του International Peace Journalism Lab. Πρόκειται για το πρώτο σχολείο για την ασφάλεια των δημοσιογράφων στα πεδία πολέμων και ανθρωπιστικών κρίσεων που διοργάνωσε το Εργαστήριο Ειρηνευτικής Δημοσιογραφίας του Τμήματος Δημοσιογραφίας και ΜΜΕ του Αριστοτέλειου Πανεπιστημίου Θεσσαλονίκης, από κοινού με την Έδρα Jean Monnet για τη Δημοσιογραφία της Ευρωπαϊκής Ολοκλήρωσης και το Πολυεθνικό Κέντρο Εκπαίδευσης Επιχειρήσεων Υποστήριξης της Ειρήνης (ΠΚΕΕΥΕ), με την υποστήριξη των: Incubator for Media Education and Development (ImedD), Ευρωπαϊκής Ομοσπονδίας Δημοσιογράφων και Digital Communications Network Hub Thessaloniki. Από το 2014 έως το 2018 δίδαξε Διεθνείς Ειδήσεις, Δημοσιογραφική Έρευνα και Τεχνικές Συνέντευξης στο ΙΕΚ ΑΚΜΗ και συμμετέχει ως εισηγητής στα εκπαιδευτικά προγράμματα του Ιδρύματος Αικατερίνης Λασκαρίδη. Παράλληλα προσέφερε εξατομικευμένη, συμβουλευτική καθοδήγηση σε νέους επιχειρηματίες, ως ένας εκ των εθελοντών μεντόρων του People’s Trust. Ως πρώην μουσικός και ραδιοφωνικός παραγωγός συνεργάστηκε με την ΕΜΙ και κυκλοφόρησε το 2008 ένα διπλό CD-DVD με αποσπάσματα από 25 ντοκιμαντέρ της Εμπόλεμης Ζώνης, προσωπικές μουσικές επιλογές, μουσικές της σειράς και φωτογραφίες από το προσωπικό του αρχείο. Συμμετείχε στη συγγραφή του βιβλίου «Οι Ειδήσεις του Πολέμου και ο Πόλεμος κατά της Είδησης» του Ιδρύματος Μαραγκοπούλου. Κείμενά του έχουν δημοσιευτεί στο διαδίκτυο, αλλά και σε εβδομαδιαία και μηνιαία περιοδικά. Τον Φεβρουάριο του 2013 συμμετείχε στην θεατρική παράσταση «John Lennon, Ears on a Beatle, Το σκαθάρι και τα μάτια σας», του Αμερικανού συγγραφέα Mark St. Germain, που σκηνοθέτησε η Αθανασία Καραγιαννοπούλου, στο Θέατρο «Αγγέλων Βήμα», επενδύοντας με τη φωνή του κείμενα ειδήσεων πριν από κάθε σκηνή του έργου. 2003-2004 «Πόλεμος στα Φώκλαντ» 28.10.2003 (Νησιά Φώκλαντ) «Εκεί όπου Γεννήθηκε ο Πόλεμος» 18.11.2003 (Βιετνάμ) «Ο Πόλεμος των έξι Ημερών» 16.12.2003 (Ισραήλ) «Ο 38ος Παράλληλος» 27.01.2004 (Νότια Κορέα) «Ο Πόλεμος του Κόλπου» 02.2004 (Ιράκ) «Σοκ και Δέος στη Βαγδάτη» 19.03.2004 (Ιράκ) «Πέντε Χρόνια Μετά» 30.04.2004 (Κόσοβο) «100 Ημέρες» 30.05.2004 (Ρουάντα) «Εισβολή στον Παναμά» 30.06.2004 (Παναμάς) 2004-2005 «Η Τραγωδία στο Σχολείο του Μπεσλάν» 10.11.2004 (Ν.Οσετία) «Το Τείχος» 22.12.2004 (Γερμανία) «Κουρσκ» 19.01.2005 (Ρωσία) «Black Hawk - Η Αληθινή Ιστορία» 16.02.2005 (Σομαλία) «Οι Κόκκινοι» 23.03.2005 (Καμπότζη) «Η Σκιά» 20.04.2005 (Ελ Σαλβαδόρ) «Η Δοκιμή» 18.05.2005 (Ιαπωνία) «Πυρηνικό Ιράν» 22.06.2005 (Ιράν) 2005-2006 «Οι Άγιοι της Νέας Ορλεάνης» 11.10.2005 (ΗΠΑ) «Η Παράσταση» 08.11.2005 (Βόρεια Κορέα) «Σκλάβοι των Διαμαντιών» 06.12.2005 (Σιέρα Λεόνε) «Το Μυστήριο του Περλ Χάρμπορ» 24.01.2006 (ΗΠΑ) «Η Κοιλάδα του Θανάτου» 07.02.2006 (Μεξικό) «Οι Αντάρτες της Ερήμου» 14.03.2006 (Μαρόκο/Δυτική Σαχάρα) «Η Ζούγκλα της Κοκαΐνης» (Κολομβία) «Το Κόκκινο Οχυρό» 30.05.2006 (Νεπάλ) «Πυρηνικό Στοίχημα» 27.06.2006 (Ιράν) 2006-2007 «Η Επιστροφή των Ταλιμπάν» 31.10.2006 (Αφγανιστάν) «Έγκλημα στον Αμαζόνιο» 28.11.2006 (Αμαζόνιος) «Η Γέφυρα του Ποταμού Κβάι» 03.01.2007 (Ταϊλάνδη) «Κραυγές στην Ομίχλη» 27.02.2009 (Γουατεμάλα) «Κόκκινος Κόσμος» (Κονγκό) «Για την Τιμή των Όπλων» 24.04.2007 (Αλβανία) «Ο Σωματοφύλακας του Χίτλερ» 01.05.2007 (Γερμανία) «Τα Μαλλιά της Νεράιδας - Vilina Vlas» 29.05.2007 (Βοσνία) «Επιχείρηση το Πρώτο Θύμα» 26.06.2007 (ΗΠΑ) 2007-2008 «OOGRUK σημαίνει Πετρέλαιο» 30.10.2007 (ΗΠΑ Αλάσκα) «Ένας Ανήσυχος Αμερικανός» 28.11.2007 (ΗΠΑ) «Τα κορίτσια της Λιβερίας» 03.01.2008 (Λιβερία) «Διαταγή 227 – Ούτε ένα Βήμα Πίσω» 26.02.2008 (Ρωσία) «Χιλιάδες Μικροί Μάγοι» 29.01.2008 (Κονγκό) «Δυο ονόματα για μια δικτατορία» 11.05.2008 (Μιανμάρ) «Κανούν ο Νόμος της Τιμής και του Αίματος» 29.04.2008 (Αλβανία) «Miss Νάρκη» 27.03.2008 (Ανγκόλα) «Το Αίμα του Γιόζεφ» 01.07.2008 (Αυστρία) 2008-2009 «Το Πολύγωνο» 30.09.2008 (Καζακαστάν) «Η Χώρα των 12 Θαύματων» 28.10.2008 (Υπερδνειστερία) «Το Όνομά μου είναι Σλομπίλε» 25.11.2008 (Νότιος Αφρική) «Status Quo – To Ισχύον Καθεστώς» 30.12.2008 (Ιερουσαλήμ) «Οι Τρείς Μεγάλοι» 27.01.2009 (ΗΠΑ) «Οι Άλλοι» 24.02.2009 (Ισραήλ) «Ο Ξάδελφος Ζακά» 31.03.2009 (Αϊτή) «Το Σπίτι των Δημοσιογράφων» 28.04.2009 (Γαλλία) «Ο Παίκτης» 26.05.2009 (Καλμυκία) «Η Κατάρα του Κόκκινου Βουνού» 30.06.2009 (Ρουμανία) 2009-2010 «Οι Ιππότες της ΚΚΚ» 16.10.2009 (ΗΠΑ) «Gaetano Grado - Γεννημένος Μαφιόζος» 26.11.2009 (Ιταλία) «Ομερτά» 10.12.2009 (Ιταλία) «Το Θαύμα Ι» 21.03.2010 (Αϊτή) «Το Θαύμα ΙΙ» 25.03.2010 (Αϊτή) «Η Οσμή του…Πανικού» 18.04.2010 (Ακτή Ελαφαντοστού) «Ο Χορός των Δολοφόνων» 14.01.2010 (Φιλιππίνες) «Ο Εφιάλτης του Μορφέα» 11.02.2010 (Κεντροαφρικανική Δημοκρατία) «Φωτιά και Πάγος» 10.06.2010 (Ισλανδία) «Ο Πρίγκιπας και τα Μαύρα Διαμάντια» 04.07.2010 (Γκάνα) 2010-2011 «Θαμμένοι Ζωντανοί» 14.10.2010 (Χιλή) «Κυνηγώντας Ανθρώπους» 16.11.2010 (ΗΠΑ) «Φωτιά στην Κίτρινη Θάλασσα» 21.12.2010 (Αγγλία) «Το Τέλος της Σιωπής» 27.01.2011 (Γερμανία, Ιταλία, Ιρλανδία) «Ο Συνεργάτης της Αλήθειας» 10.02.2011 (Γερμανία, Ιταλία, Ιρλανδία) «Μέρες Επανάστασης Ι» 14.04.2011 (Λιβύη) «Μέρες Επανάστασης ΙΙ» 21.04.2011 (Λιβύη) «Αόρατο Γλυκό Πετρέλαιο Ι» 31.05.2011 (ΗΠΑ) «Αόρατο Γλυκό Πετρέλαιο II» 07.06.2011 (ΗΠΑ) «Burrnesha: Ορκισμένη Άντρας» 30.06.2011 (Αλβανία) 2011-2012 «Το τέλος της Αθωότητας» 23.10.2011(Νορβηγία) «Ο Γητευτής των Ιταλών Ι» 22.01.201 (Ιταλία) «Ο Γητευτής των Ιταλών ΙΙ» 05.02.2012 (Ιταλία) «99%» 21.12.2011 (ΗΠΑ) «Στρατιώτες Δίχως Όνομα Ι» 21.3.2012 (ΗΠΑ) «Στρατιώτες Δίχως Όνομα ΙΙ» 04.04.2012 (ΗΠΑ) «Τελευταία Υπόκλιση» 16.05.2012 (Ιταλία) «Μια Καταιγίδα την Άνοιξη» 06.06.2012 (Βοσνία) «14.25» 04.07.2012 (Γερμανία) 2015 «Οι Τρελοί του Θεού» 01.03.2015 «Μια Γερμανική Λέξη από “F”» 15.03.2015 «Το Μεγάλο Ξεπούλημα» 29.03.2015 «Άγρια Βαλκανική Δύση» 19.04.2015 (Βουλγαρία, Ελλάδα) «Το Γονίδιο του Τζόγου» 03.05.2015 (Βουλγαρία) «Αρνησιδικία» 17.05.2015 «Οι Μεγάλοι Ταξιδευτές» 04.06.2015 «Μια Καλή Ψαριά» 23.07.2015 «Ο Βασιλιάς του Νερού» 30.07.2015 2015-2016 «Τα Παιδιά της Χρυσομηλιάς» (15.11.2015) «Έλληνες απ' Αλλού» (13.12.2015) «Φτιαγμένοι από Αστέρια» (10.01.2016) «Το Προϊόν» (24.01.2016) «Ταγκό για μια Ψήφο» (07.02.16) «Γεννημένοι Δεύτερη Φορά» (21.02.2016) «Οι Άλλοι Άνθρωποι» (06.03.2016) «Εγκλωβισμένοι» (20.03.2016) «Outsiders» (10.04.2016) «Μουσική Δίχως Τέλος» (29.04.2016) «Ένας Δεύτερος Ήλιος» (15.05.2016) «Ο Δρόμος για το όνειρο» (29.06.2016) Σωτήρης Δανέζης: «Δεν υπάρχει καμία ιστορία που να αξίζει τη ζωή σου» Σωτήρης Δανέζης: Στην Πόλη του...τρόμου (Το Βήμα, 20 Νοεμβρίου 2015) Σωτήρης Δανέζης: «Δελτίο ή «Εμπόλεμη Ζώνη;»» (To Βήμα, 9 Φεβρουαρίου 2011) Ο Ρεπόρτερ των Πέντε Ηπείρων (eMMEis, Ιούλιος 2008) Αρχειοθετήθηκε 2015-05-17 στο Wayback Machine. SUNDAY: Σωτήρης Δανέζης (Αγγελιοφόρος, 1η Απριλίου 2007) Επάγγελμα: ρεπόρτερ (μόνο ή και τι άλλο;) (Μαχόμενη Δημοσιογραφία, 5 Φεβρουαρίου 2010) Με e-mail βρήκαμε τους Anonymous (Το Βήμα, 18 Μαρτίου 2012) Παγωμένη Φωτιά (LIFO, 20 Σεπτεμβρίου 2007) Συνέντευξη με τον Σωτήρη Δανέζη (δημιουργό του ντοκιμαντέρ «Κόκκινος Κόσμος») (in.gr 15, Μαρτίου 2007) Ανταπόκριση από τα Χαρακώματα (Enimerosi24.gr) Στα όπλα, στα όπλα (Enimerosi24.gr) Το τέλος της σιωπής για τα σεξουαλικά σκάνδαλα στην Καθολική Εκκλησία (Το Βήμα, 27 Ιανουαρίου 2011) Μεγάλος νικητής στην ενημέρωση (Το Βήμα, 7 Ιουνίου 2009) Η Τηλεόραση στην εποχή του Λουκέτου (Μαριάννα Τζιαντζή - Καθημερινή, 11 Αυγούστου 2012) Η Ευρώπη για Μένα "Εμπόλεμη Ζώνη" Facebook Page "Ορίζοντας" Facebook Page